Hrvatski sabor
20110407

Jer često puta u javnosti smo čuli priče da je netko korisnik socijalne usluge ove ili one ili naknade, a da radi na crno kod ovoga ili onoga. Dakle, na ovaj način uz taj humanitarni rad, rad na javnom dobru smanjujemo i naravno tu mogućnost. Isto tako u slučaju da samovoljno napusti posao ili radno mjesto koje se subvencionira ne bi imao pravo na pomoć u razdoblju od 6 mjeseci od trenutka samovoljnog napuštanja posla. Precizira se imovinski cenzus ili ako hoćete bolje i jasnije se precizira imovinski cenzus na nov način. Da vrijednost imovine samca ili člana obitelji ne iznosi iznos od 100 proračunskih osnovica i da imovinu nije otuđio 5 godina prije podnošenja zahtjeva. E sad, i tu smo proširili prava. Dosada je zagarantirani stambeni prostor za pojedinca bio 25 i za osobe sa invaliditetom bio je 25 kvadratnih metara. Podižemo taj zagarantirani stambeni prostor sa 25 na 35,a za osobe s invaliditetom sa gotovo 100% sa 25 na 42.